FTX

FTX oli Bahamalta toiminut kryptovaluuttavälittäjä ja -pörssi. Sam Bankman-Fried ("SBF") perusti FTX:n vuonna 2019 ja se kasvoi nopeasti. FTX oli kolmanneksi suurin kryptovaluuttojen välittäjä ja yhtiön arvo oli parhaimmillaan 32 miljardia Yhdysvaltain dollaria. Yhtiö hakeutui konkurssiin marraskuussa 2022. 

Bankman-Friedin henkilökohtaisen omaisuuden arvoksi arvioitiin 15 miljardia dollaria vielä lokakuussa 2022. Hän erosi toimitusjohtajan asemasta 11. marraskuuta. Toimitusjohtajaksi nimitettiin lakimies John J. Ray III, joka jätti yhtiöryppään Chapter 11 -konkurssihakemuksen. 

FTX:llä oli oma kryptovaluutta FTT. Sijoittajat käsittivät FTT:n vastaavan FTX:n osakkeita, ja valuutan arvo kohosi yhtiön mukana. 

FTX:n kaatuminen alkoi, kun kryptovaluutoista uutisoiva CoinDesk julkisti marraskuun alussa jutun, jonka mukaan FTX oli lainannut omaa kryptovaluuttaansa FTT:tä omalle hedgerahastolleen Alameda Researchille pääomittaakseen tätä. Tämä johti varojen poisvetämiseen FTX:ltä, mikä aiheutti talletuspakoon verrattavan ilmiön ja johti yhtiön kaatumiseen. Alameda Researchia hoiti Caroline Ellison, joka oli Sam Bankman-Friedin tyttöystävä.

FTX toimi varsin epämuodollisesti. Bankman-Friedin yhtiöillä ei ole kirjanpitoa eikä henkilöstöosastoa. Työntekijöistä ei ollut edes luetteloa, eikä heillä ollut työsopimuksia. Kymmenen työntekijää asui ja työskenteli yhdessä kerrostalon kattohuoneistossa Bahamalla. Konkurssihakemuksesta selviää että SBF oli henkilökohtaisesti lainannut firmaltaan miljardia dollaria ja hänen kakkosmiehensä 543 miljoonaa. Yhtiön rahoilla oli mm. ostettu kiinteistöjä, mutta näistä ei ollut rekisteriä.
Yhtiöllä ei myöskään ollut listaa sen käyttämistä pankkitileistä tai kenellä oli niihin käyttöoikeus.konkurssihakemus, sivu 18
Konkurssihakemuksen päivänä ainakin 372 miljoonan dollarin arvosta kryptovaluuttoja siirrettiin pois velkojien ulottumattomiin.konkurssihakemus, sivu 23
Huolimatta kaikesta FTX oli saanut 2 miljardia sijoituksia sijoittajilta kuten Sequoia Capital.

Touko–kesäkuussa 2022 Alameda Research kärsi sijoituksissaan tappioita. Näihin kuului 500 miljoonan sijoitus Voyager Digitaliin, joka ajautui konkurssiin ja Alameda Research lunasti sen omistuksen 1,4 miljardilla syyskuun huutokaupassa. 

SBF joutui toimimaan White knight -sijoittajana pelastaakseen kryptofirmat BlockFi ja Voyager Digital konkurssilta, sillä BlockFi piti hallussaan satojen miljoonien arvosta FTT:tä ja niiden pakkomyynti romahduttaisi valuutan arvon.
Pääomittaakseen Alamedaa, jonka tase oli tuolloin 15 miljardia, Bankman-Fried siirsi sille 4 miljardia varoja, joiden vakuutena olivat FTT ja osakkeet mobiilikaupankäyntiin erikoistuneessa Robinhood Marketsissa. SBF ei kertonut operaatiosta edes muille FTX:n johtajille, koska pelkäsi tiedon vuotavan.

Sam Bankman-Friedin verivihollinen oli kilpailevan kryptopörssi Binancen perustaja ja johtaja Changpeng Zhao. Miesten välinen keskinäinen kilpailuasetelma näkyi esim. Twitterissä, jossa molemmilla oli miljoonia seuraajia.
Zhao oli ostanut 20% FTX:sta kuusi kuukautta sen perustamisen jälkeen 100 miljoonalla dollarilla. Välit kuitenkin kariutuivat ja Zhao näki FTX:n kilpailijanaan ja yritti kampittaa sitä. Binance sai esitettyä FTX:ää saamasta lisenssiä toimia Gibraltarilla, kunnes heinäkuussa 2021 Bankman-Fried osti takaisin Zhaon omistaman osuuden 2 miljardilla dollarilla.
CoinDeskin paljastusten jälkeen Zhao ilmoitti myyvänsä kaikki omistamansa FTT:t.


FTX oli käyttänyt varojaan mm. Mercedes-AMG Petronas -Formula 1 -tallin sponsorointiin
ja osti nimeämisoikeudet miamilaiseen American Airlines Arena -urheiluareenaan. Yhtiön Super Bowl -mainoksissa esiintyi Larry David.

Sam Bankman-Fried oli myös merkittävä politiikan vaikuttaja. Hän ilmoitti tukevansa Yhdysvaltain demokraattista puoluetta vaalikauden aikana miljardilla dollarilla, tosin hän ehti tehdä vain kymmenien miljoonien lahjoituksia.

 Tuomio 

Maaliskuussa 2024 Sam Bankman-Fried tuomittiin 25 vuodeksi vankeuteen. Tuomari Lewis Kaplan sanoi, että Bankman-Fried rikkoi valansa kun tämä kielsi tietävänsä Alameda Researchin käyttävän FTX:n asiakkaiden sijoituksia. Kaplanin mukaan Bankman-Fried peukaloi todistajia ennen oikeudenkäyntiä. Sijoittajat ja asiakkaat menettivät miljardeja rahaa, jonka valossa Bankman-Friedin väite takaisinmaksusta konkurssiprosessin myötä ei ole uskottava. Bankman-Fried tuomittiin seitsemästä syytteestä liittyen petokseen ja rahanpesuun. Bankman-Fried siirsi miljardeja perustamaansa Alameda Research -yhtiöön ja FTX:n toiminnot mahdollistivat Alameda Researchin vetävän FTX:stä rajattomasti rahaa, jota Alameda Research käytti epäonnistuneisiin kohteisiin.

Lähteet

Luokka:Kryptovaluutat